Oplev naturen på de mange små øer | Visitfyn
Du kan tage på øhop rundt i det Sydfynske Øhav. Du kan vandre på Øhavsstien. Du kan cykle rundt på øerne f.eks. via Østersøruten. Du kan sejle i kajak og kano. Du kan opleve vild natur og et rigt dyreliv. Du kan f.eks. være heldig at spotte marsvin og sæler.
Hvis du sejler rundt i det Sydfynske Øhav, vil du hurtigt se, at landskabet er noget helt særligt. Landskabet omkring de mange øer var for mange millioner år siden ét stort istidslandskab med bakker og dale. I stenalderen blev området oversvømmet og i dag står kun de højeste bakketoppe tilbage som øer, holme, drag og odder.
Øhavets historie gør naturen i området til noget helt specielt og noget, du ikke bare kan opleve alle steder. De mange øer har noget at byde på hver især. Du får derfor en liste over de beboede øer i havet omkring Fyn, der byder på spændende naturoplevelser.
Læs meget mere om øerne og hvad de har at byde på her:
Avernakø byder på flotte sandstrande, gode fiskesteder og unikke oplevelser. Du kan f.eks. opleve majstangen, som kun findes på Avernakø og Strynø. Naturen på Avernakø er helt fantastisk. Tag ud på en vandre- eller cykeltur, udforsk naturen og opdag alle de små gemte afkroge af øen.
Birkholm er det perfekte sted til afstresning fra en travl hverdag. Ingen asfalterede veje, kun smuk natur og fred og ro. Den flade ø er perfekt til hyggelige vandreture. I sensommeren kan du opleve op til 4000 knopsvaner, der fælder deres svingfjer.
Med sine 1,5 km2er Bjørnø en af de mindste øer i det Sydfynske Øhav. Fordi øen er så lille, kan du nemt nå hele øen rundt på et par timer. Brug dog gerne en hel dag på at opleve den lille ø. Øens kuperede terræn gør øen perfekt til vandreture. Her kan du måske opleve den sjældne grønbrogede strandtudse eller se digesvalerne flyve ind i deres redehuller i klinterne.
Bågø ligger i Lillebælt cirka en halv times sejlads fra Assens. Tag en tur rundt på de anlagte stier på øen eller begiv dig ud på egen hånd. I de to fugletårne på øen kan du spotte mange forskellige fugle f.eks. grågæs, fiskehejrer og musvåger. Hvis du medbringer fiskestangen, kan du være heldig at fange en frisk havørred eller torsk til aftensmaden.
På Drejø kan du opleve det sjældne, men smukke hvide dådyr. Du kan gå lange ture på de naturskønne vandrestiger og du kan opleve hyggelig landsbystemning. Tag fiskestangen med og prøv lykken ved et af de gode fiskesteder.
Tag til Hjortø, hvis du vil have unikke naturoplevelser og bare vil helt ned i gear. Der er ingen butikker eller spisesteder på øen. Det er primitivt, men det er netop dette, der er charmen. Den lille ø gemmer på mange spændende naturoplevelser bl.a. et rigt fugleliv.
Langeland er den største ø i havet omkring Fyn. Med fast broforbindelse til Fyn via Tåsinge er det nemt at komme til øen. Øen byder på mange spændende naturoplevelser, store som små. Hvis du er på jagt efter nye, spændende naturoplevelser, er det helt oplagt at besøge denne perle i det Sydfynske Øhav.
Selvom Lyø kun er 6 km2, venter der stadig nogle fantastiske oplevelser. I Lyø By kan du opleve ægte landsbyidyl blandt gamle bindingsværkshuse og en fin lille kirke med en karakteristisk rund kirkegård. Du kan fiske, gå lange ture og suge den skønne natur til dig.
Måske kender du Is fra Skarø. Den lille ø i det Sydfynske Øhav byder dog på langt mere end bare is. Du kan udforske øens smukke natur til fods eller på cykel via de anlangte stier og de mange trampestier. På vejen kan du tage et hvil og nyde den smukke udsigt.
Strynø er et lille velfungerende øsamfund, der byder på spændende oplevelser. Tag en sejltur i en ægte smakkejolle, besøg Øhavets Smakke- og Naturcenter eller gå på opdagelse i den smukke natur på egen hånd. Det er oplagt at opleve øen på cykel.
Øst for Tåsinge og syd for Svendborg ligger en lille ø. Thurø er blot 7,5 km2 stor, men gemmer alligevel på fine og unikke naturoplevelser. Gå på opdagelse i naturen og de mange små landsbyer på den lille hyggelige ø i det Sydfynske Øhav.
Tåsinge er en lille, charmerende ø i det Sydfynske Øhav. I Troense kan du opleve ægte Morten Korch-idyl og på Skansen får du et fantastisk udsyn over Svendborgsund. Måske har du allerede besøgt øen på vej til Langeland. Tåsinge har meget at byde på, så hvorfor ikke gøre et stop på den lille ø?
På Ærø kan du opleve ægte, idyllisk ø-stemning. Den 88 km2 store ø i det Sydfynske Øhav er en sand perle, der byder på mange spændende naturoplevelser, bl.a. Vorderup Klint og Vitsø Nor. Tag en vandretur på Øhavsstien og kom hele øen rundt.
Links til nogle af øernes egne hjemmesider